Document ID: 32004R0245

Κανονισμός (ΕΚ) αριθ. 245/2004 της Επιτροπής
της 12ης Φεβρουαρίου 2004
για τη διόρθωση του κανονισμού (ΕΚ) αριθ. 192/2004 σχετικά με την έκδοση πιστοποιητικών εισαγωγής για τη ζάχαρη ζαχαροκάλαμου στο πλαίσιο ορισμένων δασμολογικών ποσοστώσεων και προτιμησιακών συμφωνιών
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 1260/2001 του Συμβουλίου, της 19ης Ιουνίου 2001, για την κοινή οργάνωση των αγορών στον τομέα της ζάχαρης(1),
τον κανονισμό (ΕΚ) αριθ. 1095/96 του Συμβουλίου, της 18ης Ιουνίου 1996, περί εφαρμογής των παραχωρήσεων του καταλόγου CXL που καταρτίστηκε κατόπιν των διαπραγματεύσεων δυνάμει του άρθρου XXIV:6 της GATT(2),
τον κανονισμό (ΕΚ) αριθ. 1159/2003 της Επιτροπής, της 30ής Ιουνίου 2003, για τον καθορισμό, για τις περιόδους εμπορίας 2003/2004, 2004/2005 και 2005/2006, των λεπτομερειών εφαρμογής για την εισαγωγή ζάχαρης ζαχαροκάλαμου στο πλαίσιο ορισμένων δασμολογικών ποσοστώσεων και προτιμησιακών συμφωνιών(3), και ιδίως το άρθρο 5 παράγραφος 3,
Εκτιμώντας τα ακόλουθα:
(1) Στον κανονισμό (ΕΚ) αριθ. 192/2004 της Επιτροπής(4) προβλέπονται οι ποσότητες εντός των ορίων των οποίων εκδίδονται τα πιστοποιητικά για τα οποία υποβλήθηκαν αιτήσεις από τις 26 έως τις 30 Ιανουαρίου 2004.
(2) Στο παράρτημα του κανονισμού (ΕΚ) αριθ. 192/2004 σημειώνεται εκ παραδρομής ότι η ποσόστωση ειδικής προτιμησιακής ζάχαρης για τις εισαγωγές από την Ινδία έχει καλυφθεί. Εντούτοις, ύστερα από εξακρίβωση των αιτήσεων που υποβλήθηκαν για την έκδοση πιστοποιητικών εισαγωγής, προέκυψε ότι για την εν λόγω ποσόστωση υπάρχουν ακόμη διαθέσιμες ποσότητες ζάχαρης.
(3) Συνεπώς, πρέπει να διορθωθεί ο κανονισμός (ΕΚ) αριθ. 192/2004.
(4) Η εν λόγω διόρθωση πρέπει να εφαρμοστεί από την ημερομηνία έναρξης ισχύος του κανονισμού (ΕΚ) αριθ. 192/2004,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το παράρτημα του κανονισμού (EK) αριθ. 192/2004 αντικαθίσταται από το κείμενο που εμφαίνεται στο παράρτημα του παρόντος κανονισμού.
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.
Εφαρμόζεται από τις 4 Φεβρουαρίου 2004.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 12 Φεβρουαρίου 2004.

Labels: 3
17